Virallinen lehti nro C 313 , 30/10/1999 s. 0008



Ilmoitus telealan hankintayksiköille(1) (1999/C 313/12) EFTAn valvontaviranomaisen ilmoitus ETA-sopimuksen sopimuspuolena olevien EFTA-maiden telealan hankintayksiköille, jotta nämä ilmoittaisivat EFTAn valvontaviranomaiselle ETA-sopimuksen liitteen XVI 4 kohdassa mainitun säädöksen (vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/38/ETY(2)) 8 artiklan 2 kohdan mukaisesti kyseisen direktiivin soveltamisalaan kuulumattomiksi katsomansa telepalvelut. 1. EFTAn valvontaviranomainen kehottaa ETA-sopimuksen sopimuspuolena olevien EFTA-maiden telealan hankintayksiköitä ilmoittamaan sille ETA-sopimuksen liitteen XVI 4 kohdassa mainitun säädöksen (direktiivi 93/338/ETY) soveltamisalaan kyseisen säädöksen 8 artiklan 1 kohdan nojalla kuulumattomiksi katsomansa palvelut, koska muut yksiköt voivat tarjota samoja palveluja samalla maantieteellisellä alueella ja olennaisesti samoin edellytyksin. 2. EFTAn valvontaviranomainen tutkii kyseisen direktiivin 8 artiklan 2 kohdan mukaisesti annetut hankintayksiköiden vastaukset poikkeuksen myöntämiseksi direktiivissä säädetyn järjestelmän soveltamisesta sellaisten hankintojen osalta, jotka on tarkoitettu todellisissa kilpailuolosuhteissa suoritettavien telepalveluiden tarjoamiseksi. 3. Arvioidakseen kilpailun edellytyksiä hankintayksiköiden vastauksissa tarkoitetuilla markkinoilla EFTAn valvontaviranomainen tutkii seikkoja, jotka on mainittu Euroopan yhteisöjen tuomioistuimen asiassa C-392/93, The Queen vastaan H. M. Treasury, ex parte: British Telecommunications plc, 26. maaliskuuta 1996 annetussa tuomiossa(3) kyseisen artiklan tulkinnasta aiemmassa direktiivissä(4) ja joiden perusteella komissio voi päätellä kyseisillä markkinoilla oikeudellisesti ja tosiasiallisesti vallitsevat kilpailun edellytykset. 4. Selvittäessään, onko kyseisillä markkinoilla tehokasta kilpailua, EFTAn valvontaviranomainen ottaa huomioon erityisesti ETA-sopimuksen sopimuspuolena olevien EFTA-maiden edistymisen telemarkkinoiden kilpailun täydellistä vapauttamista koskevan lainsäädännön täytäntöönpanossa ja telepalveluiden tarjoamista koskevan kilpailun aikaansaamisessa kiinnittämällä huomiota uusien palveluiden käyttöönottoon ja lähentymiskehitykseen telepalveluiden, joukkoviestinnän ja tietotekniikan aloilla. 5. Hankintayksiköitä kehotetaan siten toimittamaan EFTAn valvontaviranomaiselle kaikki tiedot, jotka koskevat erityisesti kyseisten palveluiden ominaispiirteitä, korvaavien palveluiden saatavuutta ja markkinaolosuhteita (erityisesti hintatiedot) ja joiden perusteella kyseiset yksiköt voivat pyytää 8 artiklan soveltamista. Komissio toivoo saavansa tarvittavat tiedot esimerkiksi käyttöönotettujen telepalveluiden pääluokista ja niiden keskenään kilpailevien toimijoiden määrästä, jotka tarjoavat tai voivat tarjota kyseisiä palveluita. 6. Hankintayksiköitä kehotetaan luettelemaan palveluluokat, joiden ne katsovat kuuluvat direktiivin soveltamisalan ulkopuolelle, käyttäen Direktiivin 93/38/ETY 8 artiklan mukaisessa komission tiedonannossa(5) noudatettua luokittelua, jonka mukaan vapautetut palvelut ovat julkinen kiinteä puhelilnliikenne, julkinen matkapuhelinliikenne, satelliittipalvelut ja tietojen siirto sekä lisäarvopalvelut (puhelinkortit, Internet ja vastasoittoyhteys). 7. Hankintayksiköitä pyydetään ilmoittamaan, jos ne pitävät joitakin toimittamistaan tiedoista liikesalaisuuksina. 8. Tutkittuaan tähän ilmoitukseen annetut vastaukset EFTAn valvontaviranomainen julkaisee Euroopan yhteisöjen virallisen lehden ETA-täydennysosassa luettelon palveluista, joiden se katsoo kuuluvan edellä mainitun direktiivin 8 artiklan soveltamisalan ulkopuolelle. 9. Tähän ilmoitukseen annettavat vastaukset pyydetään lähettämään viiden viikon kuluessa ilmoituksen julkaisemisesta seuraavaan osoitteeseen: EFTA Surveillance Authority, Goods Directorate , rue de Trèves/Trierstraat 74 , B - 1040 Brussels. (1) Komission ilmoitus julkaistiin Euroopan yhteisöjen virallisessa lehdessä C 273, 2.9.1998, s. 12 (1998/C 273/07). (2) EYVL L 199, 9.8.1993, s. 84. Tämä direktiivi sisällytettiin ETA-sopimukseen ETA:n sekakomitean päätöksellä N:o 7/94 säädöksenä, johon viitataan ETA-sopimuksen liitteen XVI 4 kohdassa. ETA-sopimukseen sisällytettiin ETA:n sekakomitean päätöksellä N:o 96/99 tätä säädöstä muuttava säädös, johon viitataan ETA-sopimuksen liitteen XVI 4 kohdan toisessa luetelmakohdassa (Euroopan parlamentin ja neuvoston direktiivi 98/4/EY, 16.2.1998 (EYVL L 101, 1.4.1998, s. 1)). (3) Kok. 1996, s. I-1631. (4) Vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 17 päivänä syyskuuta 1990 annettu neuvoston direktiivi 90/531/ETY (EYVL L 297, 29.10.1990, s. 1). Tämä direktiivi korvattiin sekakomitean päätöksellä N:o 7/94 direktiivillä 93/38/EY, johon viitataan ETA-sopimuksen liitteen XVI 4 kohdassa. (5) EYVL C 156, 3.6.1999, s. 3 (1999/C 156/03).